Адзін з унікальных праектаў студэнтаў БДУ — фотапраект “Сонечная прафесія” для дзяцей з сіндромам Даўна. Малыя здымаліся ў касцюмах, якія адпавядаюць прафесіі іх мары, напрыклад, кухара, паштальёна, актрысы. А яшчэ да іх і іх бацькоў прыходзіў генеральны менеджар сталічнага атэля “Рэнесанс” Еспер Франслі і расказваў, як у Еўропе працуюць з тымі, хто мае гэты сіндром. Удзельнічалі ў сустрэчы і прадстаўнікі органаў сацыяльнай абароны насельніцтва. Дарэчы, у названым атэлі ўжо ёсць супрацоўнікі з сіндромам Даўна, адзін з іх атрымаў тут работу пасля акцыі БДУ. Магчыма, гэта толькі першы крок, а пазней цяперашнія маленькія ўдзельнікі фотапраекта “Сонечная прафесія” змогуць уладкавацца на работу.